12.4.2007 Jurnalul Oficial al Uniunii Europene L 97/3 REGULAMENTUL (CE) NR. 388/2007 AL COMISIEI din 11 aprilie 2007 de modificare a Regulamentului (CE) nr. 1622/2000 de stabilire a anumitor norme de aplicare a Regulamentului (CE) nr. 1493/1999 privind organizarea comună a pieței vitivinicole și de stabilire a unui cod comunitar al practicilor și tratamentelor oenologice COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivi- nicole (!), în special articolul 46 alineatul (1), întrucât: () Secțiunea A a anexei V la Regulamentul (CE) nr. 1493/1999 prevede la punctul 3 posibilitatea derogării de la nivelul total maxim de anhidridă sulfuroasă atunci când acest lucru este necesar în lumina condiţiilor de climă. Regulamentul (CE) nr. 1622/2000 al Comisiei (?) stabileşte anumite norme de aplicare a Regulamentului (CE) nr. 1493/1999, în special cu privire la conținuturile totale maxime de anhidridă sulfuroasă la vinuri. În special, articolul 19 alineatul (4) prevede stabilirea, în anexa XIIa la regulamentul menționat, a listei cazurilor în care statele membre pot autoriza, în lumina condițiilor de climă, creşterea conținuturilor totale maxime de anhidridă sulfuroasă mai mici de 300 de miligrame pe litru cu un maxim de 40 de miligrame pe litru. Prin scrisoarea din 12 ianuarie 2007, guvernul german a solicitat să poată autoriza, pentru vinurile din recolta 2006 produse pe teritoriul regiunilor Baden-Wurtemberg, Bavaria, Hessa și Renania-Palatinat, o creştere a conținu- turilor totale maxime de anhidridă sulfuroasă mai mici de (6) 300 de miligrame pe litru cu 40 de miligrame pe litru, ca urmare a condițiilor de climă deosebit de defavorabile. Ar trebui să se dea curs acestei cereri. Conform rapoartelor ştiințifice furnizate de autoritățile germane competente, cantitățile de anhidridă sulfuroasă necesare pentru a asigura buna vinificare și buna conservare a vinurilor și caracterul adecvat al introducerii pe piață al acestora trebuie să fie crescute peste nivelul maxim admisibil în mod obişnuit. Această măsură temporară reprezintă singura opțiune disponibilă pentru utilizarea strugurilor afectați de aceste condiții de climă defavorabile pentru producţia de vinuri care să poată fi introduse pe piață. Regulamentul (CE) nr. 1622/2000 trebuie modificat în consecință. Măsurile prevăzute de prezentul regulament sunt conforme cu avizul Comitetului de gestionare a vinului, ADOPTĂ PREZENTUL REGULAMENT: Articolul 1 Anexa XIIa la Regulamentul (CE) nr. 1622/2000 se înlocuieşte cu textul din anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 11 aprilie 2007. () J0 L179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (O L 363, 20.12.2006, p. 1). () JO L 194, 31.7.2000, p. 1. Regulament, astfel cum a fost modificat ultima dată prin Regulamentul (CE) nr. 2030/2006 (O L 414, 30.12.2006, p. 40). Pentru Comisie Mariann FISCHER BOEL Membru al Comisiei